第一趟鸦片战争

第一趟鸦片战争（）是1839年9月4号到1842年8月29号（道光十九年七月廿七号到道光廿二年七月廿四号），清朝搭英国为贸易爆发个战争。战争个直接起因是鸦片贸易，直接导火线是清帝国个钦差大臣林則徐来勒廣東虎门销烟，战争个结果是英国获得胜利，清朝失败，箇场战争也畀交关历史学者认为是近代历史个开端。

 战争背景 
 帝国个闭关 
1757年，清帝国为加强对南方各省控制，避免洋人搭东南居民过多接触，关闭江、浙、闽三海关，只留广州作为唯一城市，开始搞一口通商。1759年（乾隆廿四年），帝国進一步限制外国人來帝国貿易，批准两广总督奏报个《防範外夷規條》，除脱严格限制洋人貿易外，更規定交关商品弗允许出口。

外国商人只好来勒广州各十三行进行贸易，实行公行制度，让英国为代表个西方商人蒙受老大个损失。


 贸易逆差 
英國是欧洲头号强国。18世纪末，来勒工業革命後，国内生产能力邪气大个提高，更加需要一個大市場作為伊拉貨品个出口地，但帝国个闭关政策，让伊拉个想法落空。迭个辰光个帝国，搭历史高头一样，对外来物品没啥大个兴趣。反过来恐惧这些“奇技淫巧”让统治弗稳，危害伊拉个江山。但英国人来勒另外一方面对帝国出口个瓷器搭茶叶有交关需求。这就让两边个贸易逆差一直老大。

 外交凌辱 
1793年（乾隆五十八年），英使喬治·馬戛爾尼來帝国，目的是要求帝国开放口岸，但帝国以為伊是向乾隆皇帝賀壽个，所以拿使團帶來个礼品当成是貢物。又因为馬戛爾尼堅持弗肯三跪九叩，让帝国官僚搭皇帝侪老生气，最后一拍两散，啥结果也没达成。

1816年（嘉庆廿一年），英国又派阿美士德來帝国，希望改善對帝国个通商关系。阿美士德也因为拒行内亚式个三跪九叩禮，畀驅逐，朆搭嘉庆皇帝会面。

1833年，又爆发珠江口鸦片争端，箇件事体也是后来冲突个预演。

分类:清朝